Oláh András

*bekormozódott pillanat*

a homokparton megállsz

a loncsos fűz előtt melynek ágai

már nem rajzolnak rejteket

feldereng a régi kis vacok

s a cserfes nyári délután

ami feloldotta a tépelődést

az egymásba bújó vágyakat

de bekormozódott a pillanat

elnémult a múlt

kavics csikordul a talp alatt

a hídtól távol egy csönd-sziget

s a szűk kanyar ahol hagytad

meghalni az álmokat